
	בדוא"ל

	מבלי לפגוע בזכויות



לכבוד 
שלמה חברה לביטוח בע"מ
באמצעות דוא"ל

ח"נ שלום רב,

					תאונה מיום 21/12/2022
					רכב נושא מ"ר 420-201-02
					הנפגע: אלכסנדר סבידר, ת.ז. 327091922
											
הנני מייצג את מרשי הנפגע שבנדון והריני מתכבד לפנות אל כב' ולפרט כדלקמן:
1. בתאריך 21.12.2022 בשעה 18:25, בצומת פדיה, היה הרכב מעורב בתאונה ומרשי שנהג בו נפגע בגופו (להלן: "התאונה").

רצ"ב אישור משטרה ותמונות, מסומנים "כנספח 1".
 
2. לאחר התאונה טופל מרשי בבית חולים השרון, שם אובחנו חבלות בצוואר ובגב, ביצוע בדיקות הדמיה שכוונו לעמוד השדרה הדגימו יישור של הלורדוזיס הצווארי ולאחר קבלת טיפול רפואי ראשוני שוחרר לביתו בהמלצה להמשך מעקב רפואי, נטילת משככי כאבים ומנוחה.

3. מרשי המשיך במעקב רפואי במסגרת הקהילה נוכח הכאבים וההגבלה בתנועות עמוד השדרה עם קושי בהליכה והוחלט להפנותו לביצוע בדיקות הדמיה, המשך טיפול תרופתי לשיכוך כאב, ביצוע טיפולי פיזיותרפיה ומנוחה.

4. בדיקת הדמיה אשר כוונה לעמוד השדרה הדגימה בקע דיסקלי על בסיס רחב ופרא מדיאלי בגובה 5L-1S עם לחץ על השק התקאלי בשורש עצב היקפי שמאלי והוחלט להפנותו להמשך מעקב רפואי ובדיקת MRI.

5. מרשי המשיך במעקב רפואי והופנה להמשך מעקב, נטילת טיפול תרופתי לשיכוך כאב, טיפולי פיזיותרפיה וטיפול שמרני בטרם ינתן ייעוץ מומחה עמוד שדרה.

רצ"ב תעודות רפואיות, מסומנות "כנספח 2".

6. מאז התאונה ומחמת תוצאותיה סובל מרשי מכאבים והגבלה בתנועות הצוואר והגב, מקושי בישיבה, עמידה והליכה ממושכות, מקושי בכיפוף והרמה, מאבים עזים, קשיי הירדמות ושינה רציפה, הוא נזקק לקבלת טיפולים רפואיים ויזקק להם גם בעתיד.

7. מרשי עובד כשכיר בתחום המט"ח וכעצמאי בתחום המחשב והסלולר, מתקשה מאז התאונה ותוצאותיה בביצוע עיסוקיו ונגרמו לו הפסדי שכר.

8. מאז התאונה ומחמת תוצאותיה מתקשה מרשי בניהול משק ביתו נזקק לעזרת הזולת ויזקק לה גם בעתיד.

9. על מנת לייתר את הצורך בפניה לערכאות תוך בקשה למינוי מומחה בתחום האורתופדי אהיה מוכן להמליץ בפני מרשי על סילוק תביעתו תמורת פיצוי בסך של 210,000 ₪ בתוספת שכ"ט עו"ד ומע"מ.

10. אודה עבור עמדתכם המהירה לסילוק התביעה מחוץ לכותלי בית המשפט.

רצ"ב יפוי כח וטופס וס"ר חתומים ע"י מרשי.              

